18.1.2014 Jurnalul Oficial al Uniunii Europene L 14/13 DECIZII DECIZIA EUBAM LIBYA/1/2014 A COMITETULUI POLITIC ȘI DE SECURITATE din 14 ianuarie 2014 privind instituirea Comitetului contribuitorilor pentru Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (2014/16/PESC) COMITETUL POLITIC ȘI DE SECURITATE, având în vedere Tratatul privind Uniunea Europeană, în special articolul 38 al treilea paragraf, având în vedere Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (!), în special articolul 10 alineatul (3), întrucât: (1)  În temeiul articolului 10 alineatul (3) din Decizia 2013/233/PESC, Consiliul a autorizat Comitetul politic şi de securitate (COPS) să adopte decizii relevante privind instituirea unui comitet al contribuitorilor (CoC) pentru Misiunea de asistență a Uniunii Europene pentru gestionarea integrată a frontierelor în Libia (EUBAM Libya). (2) Condluziile Consiliului European de la Găteborg din 15 şi 16 iunie 2001 au instituit principiile directoare şi modalitățile pentru contribuțiile statelor terțe la misiunile de poliție. La 10 decembrie 2002, Consiliul a aprobat documentul intitulat „Consultări şi modalităţi referitoare la contribuția statelor ne-membre UE la operațiile UE de gestionare civilă a crizelor”, care dezvoltă în continuare cadrul în care statele terțe pot participa la operațiile de gestionare civilă a crizelor, inclusiv instituirea unui CoC. (3 CoC ar trebui să reprezinte un for de dezbatere a tuturor problemelor legate de gestionarea EUBAM Libya cu statele terțe contribuabile. COPS, care exercită controlul politic şi conducerea strategică a EUBAM Libya, ar trebui să țină cont de punctele de vedere exprimate de CoC, ADOPTĂ PREZENTA DECIZIE: Articolul 1 Instituire și mandat (1) Se instituie un Comitet al contribuitorilor (CoC) la Misiunea de asistență a Uniunii Europene pentru gestionarea integrată a frontierelor în Libia (EUBAM Libya). () JO L 138, 24.5.2013, p. 15. (2)  Mandatul CoC este stabilit în documentul intitulat „Con- sultări și modalități referitoare la contribuția statelor ne-membre UE la operațiile UE de gestionare civilă a crizelor”. Articolul 2 Componență (1) CoC este format din următorii membri: — reprezentanți ai tuturor statelor membre şi — reprezentanți ai statelor terțe care participă la misiune și oferă contribuții. (2) La reuniunile CoC poate, de asemenea, să participe un reprezentant al Comisiei. Articolul 3 Informaţii din partea șefului misiunii Șeful misiunii transmite periodic informații către CoC. Articolul 4 Președinția CoC este prezidat de Înaltul Reprezentant al Uniunii pentru afaceri externe şi politica de securitate sau de reprezentantul acestuia. Articolul 5 Reuniuni (1) CoC este convocat periodic de către preşedinte. Atunci când circumstanțele o impun, se pot convoca reuniuni de urgență la inițiativa preşedintelui sau la cererea unui membru. (2) Preşedintele distribuie, în prealabil, o ordine de zi provizorie şi documente referitoare la reuniune. Preşedintele este responsabil de comunicarea rezultatelor dezbaterilor din cadrul CoC către COPS.